Fil-ġimgħat li għaddew Malcolm Pisani nieda b’suċċess is-single il-ġdida tiegħu bl-isem ‘ I ‘ – lirika ta’ Muxu u kompożizzjoni u produzzjoni ta’ Carlo Gerada. Din is-single ta’ ġeneru dance bi ftit mużika dubstep tittratta relazzjoni li ntemmet bejn żewġ maħbubin. Minkejja dan f’din ir-relazzjoni xorta waħda hemm il-possibilità li din il-koppja jerġgħu jkunu ta xulxin. Ma’ tvm.com.mt , Malcolm qal li din il-kanzunetta kienet suċċess mill-ewwel jiem li ħarġet fuq l-istazzjonijiet tar-radju lokali. B’sodisfazzjon qal li s-single daħlet fiċ-charts tal-Malta Bay’s Top Ten mal-ewwel fis-sitt post u baqgħet tiegħla sakemm laħqet il-quċċata fiċ-charts għal ġimagħtejn sħaħ.